Спробы спраўдзіць інфармацыю непасрэдна на фабрыцы Спартак асаблівага плёну ня мелі — праз сакратарку Алег Жыдкоў перадаў, што нічога камэнтаваць Свабодзе ня будзе. Сама Клаўдзія Лявоненка цяпер па-за межамі Беларусі, і пацьверджаньня ці абвяржэньня гэтых зьвестак ад яе самой атрымаць пакуль не ўдалося. Аднак адзін з былых чальцоў назіральнай рады акцыянэраў, зьліквідаванай на загад Аляксандра Лукашэнкі, на ўмовах ананімнасьці пацьвердзіў словы Марата Новікава пра тое, што спадарыню Лявоненку перавялі выключна на дзяржаўнае пэнсійнае забесьпячэньне.